3 SA stede haal nuwe lys van gevaarlikste plekkeKaapstad. (Foto: pixabay) Drie van die 50 gevaarlikste stede ter wêreld is volgens ŉ nuwe studie in Suid-Afrika. Luidens die studie deur die Mexikaanse raad vir openbare veiligheid en strafreg is Kaapstad die gevaarlikste stad in Afrika en die 11de gevaarlikste stad ter wêreld met ŉ moordkoers van 2 868 uit ŉ bevolking van net meer as vier miljoen in 2018. Port Elizabeth is volgens die lys die 45ste gevaarlike stad ter wêreld met ŉ moordkoers van 478 uit ŉ bevolking van net meer as een miljoen in 2018. Durban is 47ste op die lys met ŉ moordkoers van 1 562 uit ŉ bevolking van net meer as vier miljoen in 2018. Die gevaarlikste stad ter wêreld is Tijuana in Mexiko, aldus die studie. Die moordkoers is 2 640 uit ŉ bevolking van net meer as 1,9 miljoen in 2018. Volgens die lys is vyf van die wêreld se gevaarlikste stede in Mexiko. Die ander vier stede is Irapuato, Ciudad Juárez, Ciudad Victoria en Acapulco. Venezuela het drie stede op die lys van die wêreld se tien gevaarlikste stede, naamlik Ciudad Bolívar, Ciudad Guayana en Caracas. Die ander twee gevaarlikste stede wat die tiental voltooi is albei in Brasilië: Natal en Fortaleza. Kyk hier na die volledige lys.